Universitas Catholica Lovaniensis
Universitas Catholica Lovaniensis (Francice Université catholique de Louvain ; Nederlandice ex anno 1930 Katholieke Universiteit te Leuven) est nova universitas studiorum Belgica, anno 1834 condita ab episcopis Belgicis per breve Romae 13 Decembris 1833 a Papa Gregorio XVI datum, Mechliniae in urbe et quae postea Lovanium migravit.

Historia

Conditio in urbe Mechliniae anno 1834 
Universitas Catholica Lovaniensis, primum Universitas catholica Belgii appellata, Mechliniae in urbe anno 1834 condita est.

Universitas Catholica Belgii, vulgo Universitas Catholica Mechliniensis appellata, est universitas studiorum quae Mechliniae in Belgica die 8 Novembris 1834 ab episcopis Catholicis Belgicis cum licentia papae Gregorii XVI data per breve 13 Decembris 1833 condita est.

Tunc temporis enim, episcopi voluerunt universitatem studiorum novam in Regno Belgico condere ad "integram doctrinam de Sancta Sede apostolica manantem accipiendam et ad respuenda omnia quae non ab hoc augusto fonte scaturiebant."

Primus rector magnificus ut aiunt, huius universitatis fuit Dominus Petrus de Ram, sed post unum annum Lovanium migravit, qua in urbe nomen novum sibi selegit, quod est Universitas Catholica Lovaniensis.

Multi Belgae, qui liberalismo favebant, aegre tulerunt hanc universitatem conditam esse, atque timentes ne Ecclesia Catholica totam educationem populi usurpareretur, tumultus publicos Gandavi, Lovanii, Leodiique in magnis urbibus incitaverunt.

Translatio sedis in urbem Lovanii 
Haec universitas sedem suam in urbem Lovanium convertit, qua in urbe sollemniter inaugurata est Kalendis Decembribus anno 1835, nomenque ei ab hoc temporis momento inditum est Universitas Catholica Lovaniensis.

Episcopi eligerunt urbem Lovanium quia olim iam fuerunt in hac urbe duae celebres universitates quae abolitae sunt:

 primum fuit Lovanii Studium generale Lovaniense sive Universitas Studiorum Lovaniensis, anno 1425 a Ioanne IV, duce Brabantiae, cum licentia Martini Papae Quinti condita et ab auctoritate publica anno 1797 definitice abolita.

 secundum fuit Lovanii Universitas publica Lovaniensis, anno 1817 condita et ab auctoritate publica anno 1835 abolita.

Anno 1859, Iovis die 3 Novembris, Universitas Catholica Lovaniensis diem anniversarium conditionis vicensimum quintum sollemniter celebravit. et viginti quinque annos existentiae suae. Die 23 Novembris 1859, in recordationem vicensimorum quintorum annorum conditionis, alumni opiparas epulas apparaverunt in honorem rectoris et professorum in magnâ aulâ Academiae Musicae Lovaniensis.<ref>Souvenir du XXVe anniversaire de la fondation de l'Université catholique: Novembre 1859, p. 24 : "Banquet offert par les étudiants au Recteur et au Corps professoral le 23 novembre"; et Emiel Lamberts, Jan Roegiers, et alii, Leuven University: The Catholic University" (Lovanii, 1990), p. 199 (illustratio 11).</ref>

Anno 1884 Universitas Catholica Lovaniensis sollemniter quinquagesimum diem anniversarium conditionis celebravit.

Ab anno 1834 usque ad tempora nostra, Universitas Catholica perrexit docere, sed anno 1968 divisa est in partes duas, unam Flandro-Belgicam, quae Lovanii remansit, et alteram Gallo-Belgicam, quae, a novis legibus linguisticis expulsa, migrare coacta est ad urbem novam Novum Lovanium sive Neolovanium et ad Bruxellas anno 1972.

 Historia sigilli Universitatis Catholicae Lovaniensis 
Anno 1834, haec universitas, sub patrocinio Beatae Virginis Mariae esse cupiens, sibi ut insigne sigillum rotundum in cuius media parte litterae maiusculae SMR (Sancta Maria Regina) delineabantur elegit, super quas corona radiique gloriae eminebant, cum hac inscriptione in margine scripta: "Sigillum univ. cath. in opp. Lov."

Postea, anno 1909, ad celebrandum diem anniversarium septuagesimum quintum conditus sui, universitas novum sigillum sibi creavit, in quo repraesentabatur "Sedes Sapientiae," modo neomediaevali delineata.

 Historia Universitatis Catholicae Mechliniensis postea Lovaniensis nuncupatae 
 1834-1900 
 1834 : episcopi Belgici cupientes Universitatem catholicam condere in regno Belgico, eam inauguraverunt in urbe Mechliniae die 8 mensis novembris anno 1834.
 1835 : kalendibus decembribus anno 1835, haec Universitas catholica Mechliniensis mutavit sedem Lovanium. Haec Universitas non dependet a re publica et maior pars professorum sacerdotes et clerici sunt. Primus rector magnificus Petrus De Ram fuit.
 1845 : schola pharmaciae est condita.
 1865 : scholae speciales ad ingeniaros docendos creatur.
 1867 : Facultas philosophiae et bonarum litterarum a Facultate scientiarum separatur.
 1878 : Institum agronomicum, instigantibus agrorum possessoribus catholicis, creatur. Hoc anno etiam "Societas generalis Alumnorum" creatur, in quam tam Flandri quam Gallo-Belgae confluxerunt.

 XX° saeculo 
 1909 : creatur Schola scientiarum colonialisticarum.
 1911 : prima vici cursus dividuntur inter sectiones neerlandicam et francogallicam..
 a noctu diei 25 ad diem 26 mensis augusti, milites theotisci igne delent bibliothecam universitariam et magnam partem urbis, mactantque multos incolas tam viros quam feminas et infantes.
 1920 : primum puellae admittuntur ad studia perficenda.
 1933 : canonicus Georges Lemaître palam exposuit theoriam expansionis universi, quae vocatur "Big Bang".
 1951 : Universitas Catholica Lovaniensis condit in Congo Belgico universitatem cui nomen Lovanium cuius lapis angularis votivus anno 1954 ponitur.
 1968 : tumultibus linguisticis flagrantibus, Universitas Catholica Lovaniensis dividitur in partes duas. Pars neerlanica Lovanii remansit, pars francogallica migratura est in urbem novam construendam, cui nomen datur Neolovanium.
 die 2 mensis februarii anni 1971, ponitur primus lapis votivus urbis novae Lovanii-Novi in parte romanica Belgicae.

 Rectores Magnifici Universitatis Catholicae Mechliniensis et postea Universitatis Catholicae Lovaniensis 
 ab anno 1834 ad annum 1865 : Dominus Petrus de Ram (1804-1865), historicus.
 1865 -1872 : Dominus Nicolas Joseph Laforêt (1823-1872)
 1872-1881 : Dominus Alexandre Joseph Namèche (1811-1893), historicus.
 1882-1887 : Dominus Constantin Joseph Pieraerts (1835-1887)
 1888 ad 1897 : Dominus Jean-Baptiste Abbeloos (1836-1906), orientalista
 1898 ad 1909 : Dominus Adolphe Hebbelynck (1859-1939), orientalista.
 1909 ad 1940 : Dominus Paulinus Ladeuze (1870-1940), orientalista.
 1940 ad 1962 : Dominus Honoré Van Waeyenbergh (1891-1971)
 1962 ad 1968 : Dominus Albertus Campaneus (1916-1980)

Ab anno 1969, unaquaeque pars Universitatis, pars flandro-belgica parsque gallo-belgica suum proprium Rectorem Magnificum habet.

 Viri feminaeque illustres Universitatis Catholicae Lovaniensis 
 Professores 
 Petrus Iosephus van Beneden (1809-1894), zoologus.
 Ioannes Dabin (1889-1971, iurisconsultus.
 Baro Aemilius van Dievoet, (1886-1967), iurisconsultus et vir politicus factionis flandricae.
 Christianus de Duve (1917), medicus Pretio Nobeliano honoratus anno 1974.
 Leo van der Essen (1883-1963), historicus.
 Alfredus van der Essen (1914-2005), historicus.
 Marcus Eyskens (1933) vir politicus fuit princeps administer anno 1981.
 Leopoldus Genicot (1914-1995) historicus, peritus de temporibus mediaevalibus.
 Philippus Godding, natus anno 1926, iuris historicus.
 Fernandus Van Goethem (1895-1974), professor iuris.
 Carolus de Harlez (1832-1899), belga, orientalista.
 Franciscus Houtart (1925-), sociologus, peritus de quaestione Tertii Mundi et conditor Centri Tricontinentalis.
 Iosephus IJsewijn (1932-1998) philologus latinus.
 Franciscus Alfonsus Janssens 1865-1924 biologus.
 Georgius Jackson Mivart (1827-1900), biologus britannus
 Ioannes Ladrière (1921-2007), philosophus.
 Iacobus Leclercq (1891-1971), theologus.
 Raimundus M. Lemaire (1921-1997), professor et architectus.
 Georgius Lemaître (1894-1966), physicus et sacerdos, auctor theoriae Big Bang.
 Alfonsus Meunier (1857-1918), botanista.
 Andreas Molitor (1912-2005), regis Balduini a secretis.
 Gaspardus Michael Pagani (1796-1855), mathematicus.
 Theodoricus Sacré (1957), philologus latinus.
 Carolus Steel (1944), philosophiae historicus. 
 Iacobus Taminiaux (1928), philosophus.
 Carolus Ioannes de La Vallée Poussin (1866-1962), mathematicus.
 Michael Woitrin (1919-2008),professor et administrator generalis.
 Paulus Van Zeeland (1893-1973), princeps administer ab anno 1935 ad annum 1937

 Alumni famosi 
 Ioannes Ambrosius Fleming (1848-1945), physicus britannus.
 Paulus Otlet (1868-1944) documentalista.
 Georgius Lemaître (1894-1966), sacerdos catholicus, astronomus et physicus.
 Arthurus Masson (1896-1970), scriptor fabellarum Milesiarum natione Belga.
 Ioannes Duvieusart (1900-1977) princeps administer.
 Carolus De Koninck (1906-1965)
Felicianus Marceau (1913-2012), scriptor.
 Leo Tindemans (1922), princeps minister ab anno 1974 ad annum 1978.
 Fredericus Kiesel (1923-2007), poeta, scriptor et diurnalista, natione Belga.
 Ioannes Mallinger (1904-1982), advocatus et fautor doctrinae Pythagoricae.
 Dionysius Szabo (1929), criminologus natione Canadensis.
 Sœur Sourire (Soror a Subrisu) (1933-1985), nonna quae celebris facta est cantiuncula famosa "Dominice, Dominice".
 Robertus Triffin (1911-1993) praesidis americani John Kennedy a consiliis, et professor in Universitate Yale.
 Simon Leys (1935), scriptor, et sinologus natione Belga
 Leon Degrelle, natione Belga, vir politicus catholicus, scriptor, diurnalista, fautor atrocissimae tyrannidis Nazisticae, militavit in infamibus cohortibus Hitlerianis S.S., capite damnatus post bellum aufugit in Hispaniam.

 Index bibliographicus 
 R. Mathes, Löwen und Rom. Zur Gründung der Katholischen Universität Löwen unter besonderer Berücksichtigung der Kirchen-und Bildungspolitik Papst Gregors XVI'', Essen, 1975.

Notae 

 Bibliotheca Universitaria Lovaniensis
 Collegium Trilingue
 Insula Latina Neolovaniensis
 Index rectorum Studii Generalis Lovaniensis
 Katholieke Universiteit Leuven
 Studium generale Lovaniense
 Universitas catholica Mechliniensis
 Universitas publica Lovaniensis
 Universitates studiorum Lovanienses
 Michael Woitrin

Constituta 1834
!